《七夕王都尉邀同舍置酒听琵琶》
宋代·曾诚

宝槛凌云结绮高，小奁争巧暮分曹。春葱细撚龙香拨，秀颈偏明逻逤槽。

牛既写形呈粔籹，马军驰酒送蒲萄。泪珠散作人间露，最觉更阑润锦绦。

作者简介：曾诚，字存之，泉州晋江（今福建泉州）人。孝宽子。哲宗元符间为秘书监（《墨庄漫录》卷六、《独醒杂志》卷七）。徽宗崇宁三年（一一○四）因贿赂事勒停（《宋会要辑稿》职官六八之一○）。今录诗三首。